*****

ΚΑΝΟΝΙΣΜΟΣ (ΕΟΚ) αριθ. 1665/90 ΤΗΣ ΕΠΙΤΡΟΠΗΣ

της 20ής Ιουνίου 1990

περί καθορισμού των τιμών και ποσών που καθορίζονται σε Ecu από το Συμβούλιο στον τομέα του ακατέργαστου καπνού και μειώνονται λόγω της νομισματικής επανευθυγράμμισης της 5ης Ιανουαρίου 1990

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 6 παράγραφος 3,

Εκτιμώντας:

ότι ο κανονισμός (ΕΟΚ) αριθ. 784/90 της Επιτροπής της 29ης Μαρτίου 1990 για τον καθορισμό του συντελεστή μειώσεως των γεωργικών τιμών της περιόδου εμπορίας 1990/91 λόγω της νομισματικής επανευθυγράμμισης της 5ης Ιανουαρίου 1990, και για τροποποίηση των τιμών και των ποσών που καθορίζονται σε Ecu για την περίοδο αυτή (3) καθορίζει τον κατάλογο των τιμών και των ποσών στον τομέα του ακατέργαστου καπνού που διαιρούνται με 1,001712 από τις 14 Μαΐου 1990 στα πλαίσια του καθεστώτος της αυτόματης κατάργησης των αρνητικών νομισματικών αποκλίσεων· ότι το άρθρο 3 του εν λόγω κανονισμού προβλέπει τον προσδιορισμό της μείωσης που προκύπτει ιδίως για τις τιμές και τα ποσά που καθορίζονται σε Ecu από το Συμβούλιο καθώς και τον καθορισμό της αξίας των μειωμένων αυτών τιμών και ποσών·

ότι, για τη συγκομιδή 1990, οι τιμές στόχου, οι τιμές παρεμβάσεως και οι πριμοδοτήσεις που χορηγούνται στους αγοραστές καπνού σε φύλλα και οι παράγωγες τιμές παρεμβάσεως του δεματοποιημένου καπνού που αναφέρονται στα άρθρα 2, 3 και 6 του κανονισμού (ΕΟΚ) αριθ. 727/70 του Συμβουλίου της 21ης Απριλίου 1970 περί κοινής οργανώσεως της αγοράς στον τομέα του ακατέργαστου καπνού (4), όπως τροποποιήθηκε τελευταία από τον κανονισμό (ΕΟΚ) αριθ. 1329/90 (5), έχουν καθορισθεί από τον κανονισμό (ΕΟΚ) αριθ. 1331/90 του Συμβουλίου (6)· ότι, για τις προηγούμενες του 1990 συγκομιδές, οι τιμές αυτές και οι πριμοδοτήσεις έχουν καθορισθεί από τους αντίστοιχους κανονισμούς ·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ακατέργαστου Καπνού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι τιμές στόχου, οι τιμές παρεμβάσεως, οι παράγωγες τιμές παρεμβάσεως και τα ποσά της πριμοδοτήσεως, που αναφέρονται στα άρθρα 2, 3 και 6 του κανονισμού (ΕΟΚ) αριθ. 727/70 και καθορίζονται σε Ecu από το Συμβούλιο (στον τομέα του ακατέργαστου καπνού) για τη συγκομιδή 1990 καθώς και για τις προηγούμενες συγκομιδές διαιρούνται με 1,001712 όσον αφορά τις εργασίες για τις οποίες το γενεσιουργό αίτιο της γεωργικής ισοτιμίας λαμβάνει χώρα από τις 14 Μαΐου 1990.

Τα αποτελέσματα των υπολογισμών στρογγυλεύονται στο τρίτο δεκαδικό ψηφίο.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 14 Μαΐου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Ιουνίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 164 της 24. 6. 1985, σ. 6.

(2) ΕΕ αριθ. L 182 της 3. 7. 1987, σ. 1.

(3) ΕΕ αριθ. L 83 της 30. 3. 1990, σ. 102.

(4) ΕΕ αριθ. L 94 της 28. 4. 1970, σ. 1.

(5) ΕΕ αριθ. L 132 της 23. 5. 1990, σ. 25.

(6) ΕΕ αριθ. L 132 της 23. 5. 1990, σ. 28.